CELEX: 22004D0169
Language: el
Date: 2004-12-03 00:00:00
Title: Απόφαση της Μεικτής Επιτροπής του ΕΟX αριθ. 169/2004, της 3ης Δεκεμβρίου 2004, για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ

26.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 133/17
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 169/2004
   της 3ης Δεκεμβρίου 2004
   για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα VI της συμφωνίας τροποποιήθηκε από την απόφαση αριθ. 102/2004 της Μεικτής Επιτροπής του ΕΟΧ, της 9ης Ιουλίου 2004 (1).
            
         
               (2)
            
            
               Η απόφαση αριθ. 195, της 23ης Μαρτίου 2004, σχετικά με την ομοιόμορφη εφαρμογή του άρθρου 22 παράγραφος 1 στοιχείο α) σημείο i) του κανονισμού (ΕΟΚ) αριθ. 1408/71, όσον αφορά σε παροχές σε είδος σχετικά με την κύηση και τον τοκετό (2), όπως διορθώθηκε με το διορθωτικό που δημοσιεύθηκε στην ΕΕ L 212 της 12.6.2004, σ. 82, πρέπει να ενσωματωθεί στη συμφωνία.
            
         
               (3)
            
            
               Η απόφαση αριθ. 196, της 23ης Μαρτίου 2004, σχετικά με την ομοιόμορφη εφαρμογή του άρθρου 22 παράγραφος 1 στοιχείο α) του κανονισμού (ΕΟΚ) αριθ. 1408/71 του Συμβουλίου, για πρόσωπα που υποβάλλονται σε αιμοκάθαρση και για πρόσωπα που υποβάλλονται σε οξυγονοθεραπεία (3), όπως διορθώθηκε με το διορθωτικό που δημοσιεύθηκε στην ΕΕ L 212 της 12.6.2004, σ. 83, πρέπει να ενσωματωθεί στη συμφωνία,
            
         ΑΠΟΦΑΣIΖΕI:
   Άρθρο 1
   Το παράρτημα VI της συμφωνίας τροποποιείται ως εξής:
   
               1.
            
            
               Διαγράφεται το κείμενο των σημείων 3.47 (απόφαση αριθ. 163) και 3.61 (απόφαση αριθ. 183).
            
         
               2.
            
            
               Μετά το σημείο 3.70 (απόφαση αριθ. 194), παρεμβάλλονται τα ακόλουθα σημεία:
               
                           «3.71.
                        
                        
                           
                              32004 D 0481: Απόφαση αριθ. 195, της 23ης Μαρτίου 2004, σχετικά με την ομοιόμορφη εφαρμογή του άρθρου 22 παράγραφος 1 στοιχείο α) σημείο i) του κανονισμού (ΕΟΚ) αριθ. 1408/71, όσον αφορά σε παροχές σε είδος σχετικά με την κύηση και τον τοκετό (ΕΕ L 160 της 30.4.2004, σ. 136), όπως διορθώθηκε με το διορθωτικό που δημοσιεύθηκε στην ΕΕ L 212 της 12.6.2004, σ. 82.
                        
                     
                           3.72.
                        
                        
                           
                              32004 D 0482: Απόφαση αριθ. 196, της 23ης Μαρτίου 2004, σχετικά με την ομοιόμορφη εφαρμογή του άρθρου 22 παράγραφος 1 στοιχείο α) του κανονισμού (ΕΟΚ) αριθ. 1408/71 του Συμβουλίου, για πρόσωπα που υποβάλλονται σε αιμοκάθαρση και για πρόσωπα που υποβάλλονται σε οξυγονοθεραπεία (ΕΕ L 160 της 30.4.2004, σ. 138), όπως διορθώθηκε με το διορθωτικό που δημοσιεύθηκε στην ΕΕ L 212 της 12.6.2004, σ. 83.».
                        
                     
         Άρθρο 2
   Τα κείμενα των αποφάσεων αριθ. 195 και 196 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση τίθεται σε ισχύ την 4η Δεκεμβρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 3 Δεκεμβρίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kjartan JÓHANNSSON
         
      
   
   
      (1)  ΕΕ L 376 της 23.12.2004, σ. 29.
   
      (2)  ΕΕ L 160 της 30.4.2004, σ. 136.
   
      (3)  ΕΕ L 160 της 30.4.2004, σ. 138.
   
      (4)  Δεν έχουν αναφερθεί συνταγματικές απαιτήσεις.